**TAURAGĖS RAJONO SAVIVALDYBĖS SOCIALINĖS ATSKIRTIES IR SKURDO MAŽINIMO PROJEKTŲ FINANSAVIMO IŠ SAVIVALDYBĖS BIUDŽETO TVARKOS APRAŠAS**

**I SKYRIUS**

**BENDROSIOS NUOSTATOS**

1. Tauragės rajono savivaldybės socialinės atskirties ir skurdo mažinimo projektų (toliau – projektai) finansavimo iš Tauragės rajono savivaldybės biudžeto lėšų tvarkos aprašas (toliau – Aprašas) reglamentuoja projektų finansavimo principus, reikalavimus projektams ir jų pareiškėjams, projektų vertinimą, vykdymo tvarką, kontrolę ir atsakomybę. Aprašu įgyvendinama Tauragės rajono savivaldybės 2018–2020 metų strateginio veiklos plano, patvirtinto Tauragės rajono savivaldybės tarybos 2018 m. sausio 31 d. sprendimu Nr. 1-9 „Dėl Tauragės rajono savivaldybės 2018–2020 metų strateginio veiklos plano patvirtinimo“, 01.10 programos 02.01.07 priemonė „Vaiko dienos centrų ir kitų bendruomeninių socialinių paslaugų rėmimas“. Priemonės įgyvendinimo tikslas – plėtoti socialinių paslaugų sistemą, užtikrinant socialinių paslaugų prieinamumą ir plėtotę, lygias galimybes, socialinę integraciją, mažinti socialinę atskirtį.

2. Projektui skirtos lėšos negali būti naudojamos pareiškėjo įsiskolinimams padengti; transporto priemonių techninei apžiūrai, draudimui ir remontui; pastatų statybai, rekonstrukcijai, kapitaliniam ir einamajam remontui; komandiruočių (kelionės, nakvynės, dienpinigių ir kt.) išlaidoms padengti ir kitoms su projekto veiklomis nesusijusioms išlaidoms padengti.

3. Tauragės rajono savivaldybės socialinės atskirties ir skurdo mažinimo projektų konkursą skelbia Tauragės rajono savivaldybės administracija interneto svetainėje [www.taurage.lt](http://www.taurage.lt/). Skelbime nurodomas konkurso pavadinimas, bendrieji ir specialieji reikalavimai projektų paraiškoms. Socialinės atskirties ir skurdo mažinimo projektų konkursui paraiškas reikia pateikti iki einamųjų metų sausio 15 d.

**II SKYRIUS**

**PROJEKTŲ REMIAMOS VEIKLOS SRITYS IR PARAMOS DYDIS**

4. Tauragės rajono savivaldybės tarybos Sveikatos ir socialinių reikalų komitetas, atsižvelgdamas į savivaldybės administracijos Socialinės paramos skyriaus siūlymus, nustato projektų finansavimo sritis einamiems metams. Parama skiriama šioms socialinės apsaugos sritims finansuoti:

4.1. socialinę riziką ir atskirtį patiriančių asmenų ir šeimų socialinės reabilitacijos ir integracijos priemonėms įgyvendinti;

4.2. smurto, savižudybių, priklausomybių ir prekybos žmonėmis prevencijai;

4.3. šeimoje ir bendruomenėje teikiamai pagalbai (vaikams, neįgaliems ir senyvo amžiaus asmenims ir jų šeimoms) plėtoti;

4.4. bendruomenių ir nevyriausybinių organizacijų, vykdančių socialines programas, gebėjimams stiprinti ir socialinėms programoms įgyvendinti;

4.5. kitais atvejais (priemonėms, mažinančioms socialinę atskirtį ir skurdą).

**III SKYRIUS**

**PROGRAMŲ VYKDYTOJAI**

5. Paraiškų teikėjais gali būti viešosios įstaigos (išskyrus viešąsias įstaigas, kurių vienintelis dalininkas yra valstybės ar savivaldybių institucijos), asociacijos, religinės bendruomenės ir bendrijos, kitos pelno nesiekiančios nevyriausybinės organizacijos. Programos įgyvendinimo partneriais gali būti Tauragės rajono įstaigos, asociacijos bei kiti juridiniai asmenys, kurių nuostatuose (įstatuose) nurodytos edukacinės, socialinių įgūdžių ugdymo bei švietimo, užimtumo ir kt. socialinio pobūdžio veiklos. Organizacija gali teikti tik vieną paraišką kalendoriniais metais. Projektų tikslinės grupės dalyviai – tik Tauragės rajono savivaldybės gyventojai.

**IV SKYRIUS**

**PROJEKTŲ PRIORITETAI**

6. Projektai atrenkami vadovaujantis šiais prioritetais:

6.1. organizacijos turi patirtį įgyvendinti veiklas pasitelkiant savanorius;

6.2. projekto vykdytojas turi papildomų finansavimo šaltinių;

6.3. projekto vykdytojas turi partnerių, kurių indėlis į įgyvendinamą projektą nurodomas paraiškoje.

**V SKYRIUS**

 **PROJEKTŲ PARAIŠKŲ PATEIKIMAS**

7. Paraiška turi būti pasirašyta asmens, turinčio teisę veikti pareiškėjo vardu, ir patvirtinta pareiškėjo antspaudu.

8. Pareiškėjas prie kompiuteriu užpildytos paraiškos privalo pateikti šiuos dokumentus:

8.1. organizacijos registracijos pažymėjimo kopiją, patvirtintą organizacijos antspaudu ir vadovo parašu;

8.2. organizacijos įstatų kopiją, patvirtintą organizacijos antspaudu ir vadovo parašu;

8.3. jungtinės veiklos sutarties kopiją (taikoma tik paraiškoms, kurias teikia kelios nevyriausybinės organizacijos, veikiančios pagal jungtinės veiklos (partnerystės) sutartį);

8.4. projekto partnerių registracijos pažymėjimų kopijas, patvirtintas organizacijos antspaudu ir vadovo parašu;

8.5. papildomą, konkurso skelbime nurodytą medžiagą.

9. Paraiška ir jos priedai turi būti sunumeruoti (lapų skaičius nurodomas paskutinio lapo antroje pusėje) ir patvirtinti organizacijos antspaudu bei vadovo parašu.

10. Paraiška ir jos priedai pateikiami užklijuotame voke, ant kurio užrašytas konkurso pavadinimas ir nurodyti pareiškėjo rekvizitai.

11. Paraiškos priimamos iki konkurso skelbime nurodytos dienos įskaitytinai.

**VI SKYRIUS**

**PROJEKTŲ PARAIŠKŲ VERTINIMAS IR ATRANKA**

12. Tauragės rajono savivaldybės administracijos direktoriaus įsakymu sudaroma projektų vertinimo komisija (toliau – komisija). Komisiją sudaro ne daugiau kaip 5 nariai. Komisijos nariais gali būti skiriami Tauragės rajono savivaldybės tarybos Sveikatos ir socialinių reikalų komiteto atstovai, savivaldybės administracijos Socialinės paramos skyriaus atstovai, NVO tarybos deleguotas atstovas ar kiti administracijos direktoriaus paskirti asmenys. Šiuo įsakymu paskiriami komisijos pirmininkas ir sekretorius.

13. Prieš pradedant projektų vertinimą, Socialinės paramos skyriaus atsakingas darbuotojas supažindina komisijos narius su projektų paraiškomis (pateikia komisijos nariams pateiktų projektų suvestinę, kurioje nurodyti projektų paraiškų teikėjai, projektų pavadinimai, prašoma finansuoti suma, tikslinės grupės dalyvių skaičius, vienam dalyviui tenkančių lėšų dydis), projekto vertinimo anketa, aptariami projektų vertinimo anketų pateikimo terminai, išdalijamos projektų paraiškos.

14. Kiekvieną pateiktą projektą vertina ne mažiau kaip 2 komisijos nariai, užpildydami projektų vertinimo anketas (2 priedas) ir jas pasirašydami.

15. Aukščiausias galimas projekto vertinimo balas – 5. Finansuojami projektai, vertinimo metu surinkę ne mažiau kaip 3 balus.

16. Projektų vertinimo komisijos pagrindinė veiklos forma – posėdžiai. Kiekvienas komisijos posėdis yra protokoluojamas. Komisijos protokolus pasirašo komisijos pirmininkas ir sekretorius. Protokole nurodomas finansuotinų projektų sąrašas ir skiriamų lėšų suma.

17. Komisijos posėdžiai yra teisėti, jeigu juose dalyvauja daugiau kaip pusė komisijos narių.

18. Komisija sprendimus priima paprasta jos narių balsų dauguma (balsams pasiskirsčius po lygiai – sprendimą lemia pirmininko balsas) ir siūlo savivaldybės administracijos direktoriui finansuoti atrinktus projektus.

19. Savivaldybės administracijos direktorius priima sprendimą dėl lėšų paskirstymo ir pasirašo savivaldybės biudžeto lėšų naudojimo sutartį (-is) (3 priedas) su lėšų gavėjais (projektų vykdytojais).

**VII SKYRIUS**

 **ATSISKAITYMAS IR KONTROLĖ**

20. Atsiskaitymas reglamentuojamas savivaldybės administracijos direktoriaus ir lėšų gavėjo sudarytoje sutartyje.

21. Už projektų lėšų tikslingą panaudojimą atsako projekto vykdytojas.

22. Nepanaudotos projektų lėšos turi būti grąžintos į sutartyje nurodytą sąskaitą iki einamųjų metų gruodžio 5 d.

23. Išaiškėjus, kad projektų lėšos buvo panaudotos ne pagal paskirtį, lėšų gavėjas privalo jas grąžinti į sutartyje nurodytą sąskaitą.

24. Ginčai sprendžiami Lietuvos Respublikos įstatymų nustatyta tvarka.

25. Savivaldybės administracija ir kitos valstybės kompetentingos institucijos kontroliuoja paskirtų lėšų panaudojimą.

\_\_\_\_\_\_\_\_\_\_\_\_\_\_\_\_\_\_

Tauragės rajono savivaldybės

socialinės atskirties ir skurdo mažinimo

projektų finansavimo iš savivaldybės biudžeto

tvarkos aprašo 1 priedas

**TAURAGĖS RAJONO SAVIVALDYBĖS SOCIALINĖS ATSKIRTIES IR SKURDO MAŽINIMO PROJEKTŲ FINANSAVIMO IŠ SAVIVALDYBĖS BIUDŽETO KONKURSO PARAIŠKA**

**I. BENDRO POBŪDŽIO INFORMACIJA**

|  |
| --- |
| **1. Projekto pavadinimas:**  |

|  |
| --- |
| **2. Paraišką teikiančios organizacijos pavadinimas:** |
|  |

|  |
| --- |
| **3. Informacija apie projektą teikiančią ir vykdančią organizaciją:** |
| Kodas |
| Adresas |
| Telefonas (su tarpmiestiniu kodu) |
| Elektroninis paštas |
| Internetinės svetainės adresas |
| Organizacijos banko rekvizitai (banko pavadinimas, kodas, sąskaitos numeris) |

|  |
| --- |
| **4. Informacija apie projekto vadovą:** |
| Vardas, pavardė |
| Pareigos organizacijoje |
| Telefonas (su tarpmiestiniu kodu) |
| Faksas (su tarpmiestiniu kodu) |
| Elektroninis paštas |

**II. PROJEKTO PASKIRTIS**

|  |
| --- |
| **5. Problemos pristatymas** |
| Glaustai aprašykite problemos, kurią sieks spręsti projektas, aktualumą (kokia tai problema, kiek ir kaip ji aktuali ir kt., organizacijos vaidmuo ir pan.) |
| **6. Projekto dalyviai:** |
| Tikslinės grupės trumpas aprašymas |
| **7**. **Projekto partneriai** (aprašykite kiekvieną numatomą projekto partnerį, nurodyti jų rekvizitus) |
| Nurodykite projekto vykdymo partnerius (valstybės ar savivaldybės įstaigos, NVO, ir kt. Glaustai apibrėžkite projekto partnerio vaidmenį projekte. |

**III. PROJEKTO TURINYS**

|  |
| --- |
| **8. Projekto tikslai:** |
| **9. Projekto uždaviniai:** |
| **10. Ar organizacija anksčiau yra vykdžiusi panašų projektą?** |

|  |  |  |  |
| --- | --- | --- | --- |
| **11. Vykdomos priemonės** | **Data** | **Atsakingas vykdytojas** | **Vieta** |
|  |  |  |  |
|  |  |  |  |

**IV. NUMATOMOS IŠLAIDOS**

|  |
| --- |
| **12. Projekto išlaidos** |
| **Eil.****Nr.** | **Išlaidų pavadinimas** | **20\_\_\_ m.(tūkst. Eur)** |
| **lėšos, prašomos iš Tauragės rajono savivaldybės biudžeto** | **kiti finansavimo šaltiniai (nurodyti organizacijos pavadinimą, lėšas)** | **Iš viso** |
| 1 | 2 | 3 | 4 | 5 |
| **12.1.** |  |
| 12.1.1. |  |   |  |  |
| **12.2.** |  |
| 12.2.1. |   |    |    |   |
| **12.3.** |  |
| 12.3.1. |   |    |    |   |
|  |  |
|  | **IŠ VISO PROJEKTO IŠLAIDŲ** |

\* *administravimui - iki 20 proc. projektui įgyvendinti skirtos sumos.*

**V. Papildoma informacija**

|  |
| --- |
| **13. Prie paraiškos pridedama:** |
| 13.1. (Išvardinti pridedamus dokumentus) |

20\_\_\_m. \_\_\_\_\_\_\_\_\_\_\_\_  d.

Paraišką teikiančios organizacijos vadovas   \_\_\_\_\_\_\_\_\_\_\_\_   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

              (Parašas)     (Vardas ir pavardė)

A.V.

\_\_\_\_\_\_\_\_\_\_\_\_\_\_\_